হজরত খাজা গরীব নেওয়াজ (রাহমাতুল্লাহি তায়ালা আলাইহি)-এর বাল্য জীবন কাহিনী কোন গ্রন্থে পাওয়া যাচ্ছে না। এটা এমন এক অসম্পূর্ণ বিষয় হয়ে আছে যার পূর্ণতা প্রদান করা বর্তমান যুগে আর সম্ভব নয়। আমরা বিস্মিত হয়ে পড়ি এজন্য যে, এক জগৎ বিস্ময়ী ব্যক্তিত্ব যে জীবন স্মৃতি চারণে অসংখ্য ভক্ত অনুরাগী শ্রদ্ধা নিবেদন করছেন অথচ তাঁর শৈশব জীবনের কোন কিছুই আমরা অবহিত হতে পারছিনা। সমসাময়িক ইতিহাস পর্যালোচনা করে খোরাসান ও এর পার্শ্ববর্তী এলাকাসমূহের ওপরে তাতারদের নির্যাতন, লুটতরাজ, খুন-খারাবী কাহিনী  থেকে হযরত খাজা গরীব নেওয়াজ (রাহমাতুল্লাহি তায়ালা আলাইহি)-এর শৈশব জানার উদ্বেগ-উৎকণ্ঠা আপন গতিতে দূর হয়ে যায়। হযরত খাজা গরীব নেওয়াজ (রাহমাতুল্লাহি তায়ালা আলাইহি)-এর বাল্য জীবন যে এক করুণ দুর্বিসহ অবস্থায় কেটেছে, যে কারণে তাঁর প্রাথমিক শিক্ষা কিভাবে সম্পন্ন হয়েছে তাও কোন কিতাবে উল্লেখ নাই।